Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2002/C 102/04)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 91/00

1. Αρμόδια εθνική αρχή Ονομασία: Direcção-Geral do Desenvolvimento Rural

Διεύθυνση: Av. Defensores de Chaves, n.o 6, P-1049-063 Lisboa

Τηλ. (351) 213 18 43 00

Φαξ (351) 213 52 13 46.

2. Αιτούσα ομάδα 2.1. Ονομασία: Apetal - Agrupamento de Produtores de Enchidos Tradicionais do Alentejo, Lda

2.2. Διεύθυνση: Rossio Marquês de Pombal, n.o 64-2o D, P-7100-513 Estremoz

Τηλ. (351) 268 32 30 21

Φαξ (351) 268 32 30 21.

2.3. Σύνθεση: παραγωγός/μεταποιητής (x) άλλος ( ).

3. Τύπος του προϊόντος: Τύπος 1.2 - Προϊόντα με βάση το κρέας

4. Περιγραφή των προδιαγραφών (σύνοψη των απαιτήσεων του άρθρου 4 παράγραφος 2)

4.1. Ονομασία: Morcela de Estremoz e Borba.

4.2. Περιγραφή: Καπνιστό λουκάνικο, το οποίο παρασκευάζεται από τις πτυχές του λαιμού, κόκκινο κρέας και λίπος των χοίρων της φυλής Alentejana (εκτός των αγριοχοίρων και των αναπαραγωγικών χοίρων) που τεμαχίζεται σε τεμάχια μικρότερα των 3 cm, με προσθήκη άλατος, ύδατος, τριμμένου πιπεριού, αποξηραμένων, μη βλαστημένων, σκελίδων σκόρδου, αίματος και γαρύφαλου. Καλύπτεται με φυσική μεμβράνη από λεπτό έντερο των χοίρων, το οποίο έχει εμποτιστεί σε διάλυμα αλατισμένου ύδατος και όξους. Το λουκάνικο λαμβάνει τη μορφή ποδιού αλόγου και έχει μήκος μεταξύ 20 έως 35 cm και διάμετρο 2 έως 4 cm. Έχει χρώμα μαύρο, δεν παρουσιάζει γυαλάδα και έχει λίγες ρυτίδες και σχεδόν μαλακή, πολτώδη συνεκτικότητα και άθραυστη εξωτερική περικάλυψη, που παραγεμίζεται εν μέρει με το μείγμα και τυλίγεται σφιχτά γύρω από αυτό, κατόπιν ασφαλίζεται με κόκκινη και λευκή κλωστή από βαμβάκι και δένεται στις άκρες με σπάγγο. Το χρώμα είναι σκούρο κόκκινο στο σημείο που το λουκάνικο στενεύει, και είναι τέλεια δεμένο, με ακανόνιστη κατανομή του κρέατος και του λίπους, που δίνει στο λουκάνικο μια ακανόνιστη όψη μαρμάρου με γυαλιστερό κοκκινωπό ενδομυϊκό λίπος. Έχει ευχάριστη οσμή καπνιστού, γεύση σκόρδου, καθώς και γεύση ανάμεσα στο γλυκό και στο αλατισμένο. Το λίπος είναι ευχάριστο στην οσμή και στη γεύση. Δεν διαθέτει χόνδρους και είναι αρκετά λείο.

4.3. Γεωγραφική περιοχή: λόγω των ειδικών απαιτήσεων παραγωγής των προϊόντων αυτών, των χαρακτηριστικών της γεύσης και της γνώσης που έχει το κοινό, η γεωγραφική περιοχή παρασκευής του προϊόντος περιορίζεται στις περιφέρειες του Alandroal, της Borba, του Estremoz και της Vila Viçosa.

4.4. Απόδειξη προέλευσης: Τα λουκάνικα Morcela de Estremoz e Borba μπορούν μόνο να παραχθούν σε εγκαταστάσεις οι οποίες διαθέτουν κατάλληλη άδεια και βρίσκονται στη συγκεκριμένη περιοχή. Οι πρώτες ύλες προέρχονται από χοίρους της φυλής Alentejana που εκτρέφονται σε εκμεταλλεύσεις με βαλανιδιές, οι οποίες είναι κατάλληλες για εκτατικά ή ημιεκτατικά συστήματα παραγωγής, δεδομένου ότι τα ζώα εκτρέφονται συνήθως στο ύπαιθρο. Τα εν λόγω παραδοσιακά προϊόντα, τα οποία παρασκευάζονται αποκλειστικά από χοίρους της φυλής Alentejana, διαθέτουν ένα όλο και περισσότερο αυξανόμενο καταναλωτικό κοινό, αποκαθιστώντας έτσι το ενδιαφέρον για προϊόντα υψηλής ποιότητας τα οποία σήμερα θεωρούνται ως τα καλύτερα του κόσμου. Λόγω της παραδοσιακά μακρόχρονης παρασκευής του, το Morcela de Estremoz e Borba διαθέτει μία αποκλειστική και λεπτή γεύση καθώς και ένα ιδιαίτερο στυλ.

4.5. Μέθοδος παραγωγής: Το Morcela de Estremoz e Borba παρασκευάζεται από πτυχές του λαιμού και κόκκινα κρέατα χοίρων Alentejana. Μετά την επιλογή, το πλύσιμο και τον τεμαχισμό των σφαγίων, προστίθενται τα υπόλοιπα συστατικά για την παρασκευή του τελικού προϊόντος. Μετά από την προετοιμασία και το καρύκευμα, το προϊόν αφήνεται να ωριμάσει κατόπιν παραγεμίζεται, δένεται και καπνίζεται με ξυλεία της περιοχής (δρυς η αρία).

4.6. Δεσμός: Ο χοίρος της φυλής Alentejana αποτελούσε πάντοτε μια εναλλακτική τροφή και, σε ορισμένο βαθμό, αντισταθμίζει τις ελλείψεις που προκαλούνται από την κακή συγκομιδή. Πολλές δημοφιλείς τροφές από νωπό κρέας και εύγεστα λουκάνικα μπορούν να παρασκευαστούν από το κρέας των ζώων. Τα λουκάνικα αυτά αποτελούσαν για πολύ καιρό την τροφή των ανθρώπων, οι οποίοι σταματούσαν τη δουλειά τους στα χωράφια το μεσημέρι για να φάνε τα λουκάνικα αυτά. Το γεγονός ότι είναι εύκολη η μεταφορά τους, και η αντοχή τους στην θερμοκρασία, σημαίνει ότι μπορούν να χρησιμοποιούνται συστηματικά. Τώρα, όπως και πάντοτε, μπορούμε να ισχυριζόμαστε ότι οι χοίροι έχουν μεγάλη κοινωνικοοικονομική σημασία. Με τη χρήση των χοίρων ως πρώτης ύλης, τα λουκάνικα του Estremoz e Borba παρασκευάζονται με ευδιάκριτη και ακατανίκητη γεύση.

4.7. Δομή του ελέγχου: Ονομασία: Certialentejo - Certificação de Produtos Agrícolas, Lda

Διεύθυνση: Av.a General Humberto Delgado, n.o 34 1o esq, P-7000-900 Évora

4.8. Σήμανση: Υποχρεωτικές πληροφορίες: Morcela de Estremoz e Borba - Γεωγραφικές πληροφορίες και σήμα πιστοποίησης με κατάλληλη αρίθμηση σύμφωνα με την ονομασία του προϊόντος και την ονομασία της πιστοποιούσας αρχής.

4.9. Εθνικές απαιτήσεις: Διάταγμα αριθ. 9080/2000, που δημοσιεύτηκε στην Diário da República αριθ. 102, σειρά II, στις 3 Μαΐου 2000. Θεσπίζει τους βασικούς κανόνες παραγωγής και τα χαρακτηριστικά του Morcela de Estremoz e Borba, όπως καθορίζονται από την γεωγραφική περιοχή στην οποία παρασκευάζεται.

Αριθ. ΕΚ: PT/00162/2000.09.14.

Ημερομηνία παραλαβής της πλήρους αιτήσεως: 23 Ιουλίου 2001.